Juan Luis Arregui

Juan Luis Arregui Ciarsolo (Mallabia, 1944) bizkaitar enpresaburu eta akzionista da. Ence (Empresa Nacional de Celulosas) enpresaren lehendakari eta akzionista nagusia. Iberdrolako akzioduna, aholkularia eta zuzendaritza batzordearen kidea izan da ere. Forbes zerrendaren arabera espainiako aberatsenen artean dago: 2020an 59. postuan zegoen, 2021ean 67. postuan eta 2022an 60. postuan agertu zen. Arreguik lau seme ditu, Gorka, Juan Luis, Javier eta Oscar Arregui Abendivar.

Biografia 
Bilboko Ingeniaritza Goi Eskola Teknikoan ikasi eta gero, zenbakizko kontrola ikasi zuen Wandsdorf-en (Alemania) eta Besançonen Ingenieritza Mikro-Mekanikoko masterra egin zuen.

Ibilbidea energiaren industrian 
1975 Tornusa sortu zuen, 1976an Joseba Grajalesekin batera Gamesa sortu zuen eta bazkide berarekin batera Guascor erosi zuen 90. hamarkadan. Siemensek bi enpresa hauek erosi zituen, lehenengoa 2017an eta bigarrena 2011an.

Juan Luis Aguirrek gutxinaka Gamesan zituen akzioak saldu eta beste enpresetako akzioak erosi zituen, hala nola Cesa, Foresta Capital (ACS) eta Iberdola. Adibidez, 2004ko uztailaren 2an bere esku dagoen Retos Operativos XXI delakoa baliatuz Gamesaren %1,86a saldu zuen 54 milioi euroren truk. Hacienda Iber, Robotecs, Corporación Lorpen, Daima Global eta Viña Izadi enpresak sortu ditu ere.

Iberdolako lehendakari ordea 
2006 eta 2010 urte artean Iberdolako lehendakari ordea izan zen. 2010ean, hamabost urtez aholkulari izan eta gero eta Iberdrolako lehendakari orde eta banakako akziodun nagusia zela, Iberdrolako Azkiodunen Batzorde Orokorrari uko egin zion ACSren sarrera oztopatzeko.

Enceko lehendakaria 
1957an Industria Institutu Nazionalak sortu zuen, 2001. urtean pribatizatu zen eta 2006an Arreguiren zuendaritzapean geratu zen. 2011an Huelvan Espainiako energia enpresa handienetako bat sortuko zuelaren berri eman zuen. 2018 eta 2021 urte artean Encek bere kotizazioaren balioaren erdia galdu zuen. Lourizáneko, Galizia, enpresa Kosten Legea betetzen ez zuela eta ixtera behartu zuen Auzitegi Nazionalak eta enpresak errekurtsoa arukeztu zuen. 2022an ordea %35a berreskuratu zuen. Europako Paperaren Industriaren Elkartearen (EPIS) arabera, Pontevedra eta Naviako biofrabiken lidergotza egonkortu da. Javier Arregui, bere semea, Administrazio Batzordearen kidea da, eta beste bi semek, Gorka eta Oscar erantzukizuneko lanpostuak dituzte enpresan ere.

Sari eta Aitortzak 

 2011an Jose Mari Korta saria.
 2011an Gazte Role Model Saria.
 2016an Arabako Enbaxadoreari domina jaso zuen, Arabako Merkataritza Ganberak emana.

Erreferentziak

Ikus, gainera 
 Siemens Gamesa

Kanpo estekak 

Mallabitarrak
Euskal Herriko enpresaburuak